آمریکا نیویورک شهرینده اوشاقلارا جینسی ایستیثمار ائتدیغی تثبیت ائدیلن 100-دن چوخ کشیشین آدی توپلوما آچیقلاندی.
پنسیلوانیا باش ساوجیسی‍‌‍‌‌‌نین کیلسه‌لرده مین‌دن چوخ اوشاغا جینسی ایستیثمار ائتدیغی و بو جینایت‌لرین ایدارچی‌لر طرفین‌دن اؤرت-باس‌دیر ائدیلدیگی ایستیقامتین‌دکی راپورو‌ن آردین‌دان، آمریکاداکی باش پیسکوپوسلوک بؤلگه‌لری، ایستیثمار ائدنلرین آدلارینی آچیقلاماغا داوام ائدیر.
نیویورک‌ون بروکلین و گونس بؤلگه‌لرینده یاشایان تخمینن 1.5 میلیون کاتولیکدن مسئول اولان بروکلین باش پیسکوپوسلوک بؤلگه‌سی، کیلسه‌لرده اوشاق‌لارا جینسی تجاووز ائدن 100-دن چوخ راهیب‌ین آدینی آچیقلادی.
آمریکانین پنسیلوانیا باش ساوچیسی جاش شاپیرو، ایکی ایللیک سوروشدورمانین آردین‌دان آوقوست آییندا اوشاق‌لارا قارشی جینسی ایستیثمارلارین پنسیلوانیا و واتیکان‌داکی قوجامان کیلسه مسئوللارینجا ' سیستماتیک ' شکیلده اؤرت-باس‌دیر ائدیلدیگی نتیجه‌سینه چاتدیق‌لارینی سؤیلمیشدی.
باش ساوچی‌نین آچیقلاماسینین آردین‌دان اؤلکه‌دکی بیر چوخ باش پیسکوپوسلوک بؤلگه‌سی، اوشاق‌لارا جینسی تجاووز ائتدیغی بللی اولونان راهیب‌لرین آدینی آچیقلامیشدی.
ایلینویس باش ساوچیسی لیسا مادیگان ایسه حاضیرلادیغی بیر راپوردا، کیلسه‌ده جینسی ایستیثماردا اولماقلا گوناهلان‌دیریلان 500-دن چوخ راهیب‌ین آدی‌نین، ایلینویس کاتولیک پیسکوپوس‌لوغو بؤلگه‌سی‌نین بو موضوعدا یاییملادیغی لیسته‌ده یئر آلمادیغینین تثبیت اولدوغونوقئید ائتمیشدی.
واتیکان‌دان دونن ائدیلن آچیقلامادا، اسکی واشینگتون باش پیسکوپو تئودور مک‌کارریک‌ین وظیفه ائتدیگی دؤورده، اعتراف‌لارینی دینلدیگی بیر آداما علاقه تکلیف ائتدیگی، بؤیوک و اوشاق‌لارا جینسی تجاووز ائتدیغی سببیله پاپازلیک‌دان منع ائدیلدیغی ایفاده ائدیلمیشدی.
